Diari Oficial de la Generalitat Valenciana


Sumari del DOGV 7429, del 23-12-2014 (2014/11637)

RESOLUCIÓ de 10 de desembre de 2014, del conseller de Sanitat, per la qual crea el Comité Assessor d'Adquisició de Productes Sanitaris.
---------------------------------------------------------------------------------------------------------------------------------------

### Dades del document

Número de DOGV
:   7429

Data del DOGV
:   23-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11645


Data del document
:   10-12-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * Conselleria de Sanitat

RESOLUCIÓ de 10 de desembre de 2014, del conseller de Sanitat, per la qual crea el Comité Assessor d'Adquisició de Productes Sanitaris. [2014/11103]  
L'Orde 2/2011, de 7 de febrer, que regula l'organització i el funcionament de la Central de Compres de Béns i Servicis, establix que la Central de Compres de Béns i Servicis és el mecanisme per a l'adquisició centralitzada de determinats grups, subgrups o famílies de productes o servicis que usen els centres i ens que integren el sistema sanitari valencià.  
L'article 6 d'esta orde disposa que la Comissió de Compres té com a finalitat bàsica coordinar la política d'aprovisionament de productes i servicis de la Conselleria de Sanitat, amb el suport del Servici d'Aprovisionament. Destaquen entre les funcions que fa les següents:  
  
a) Decidir, a proposta del Servici d'Aprovisionament, les famílies de productes o els servicis externs l'adquisició dels quals vaja a ser gestionada centralitzadament.  
b) Aprovar, a proposta del Servici d'Aprovisionament, els articles que conformen el Catàleg de productes sanitaris, no sanitaris i farmacèutics.  
Per tot això, fent ús de les facultats que tinc conferides i de conformitat amb el Decret 4/2014, de 3 de gener, del Consell, pel qual aprova el Reglament orgànic i funcional de la Conselleria de Sanitat (DOCV 7186, 07.01.2014), resolc:  
  
Primer  
Es crea el Comité Assessor d'Adquisició de Productes Sanitaris.  
La funció d'este comité és assessorar tècnicament la Comissió de Compres d'esta conselleria pel que fa a l'adquisició de productes sanitaris, d'acord amb el que establix l'Orde 2/2011, de 7 de febrer, que regula l'organització i el funcionament de la Central de Compres de Béns i servicis.  
  
Segon  
El Comité Assessor d'Adquisició de Productes Sanitaris el constituïxen els membres següents:  
- Un tècnic especialista en recursos materials sanitaris de l'Hospital Clínic Universitari de València.  
- Un tècnic especialista en recursos materials sanitaris de l'Hospital General de Castelló.  
- Un tècnic especialista en recursos materials sanitaris de l'Hospital Universitari i Politècnic La Fe de València.  
- Un tècnic especialista en recursos materials sanitaris de l'Hospital Doctor Peset de València.  
- Un tècnic especialista en recursos materials sanitaris de l'Hospital General d'Alacant.  
- Un tècnic especialista en recursos materials sanitaris del Consorci Hospital General Universitari de València.  
Estos membres els nomena el director general de Recursos Econòmics.  
El comité es reunirà sempre que ho determine la Central de Compres de Béns i Servicis.  
  
València, 10 de desembre de 2014.- El conseller de Sanitat: Manuel Llombart Fuertes.